Sinsen hageby

Sinsen hageby er et boligstrøk i Oslo. Området ble bygget ut i perioden 1930–1940 på østsiden av jernbanetraseen fra 1907. De første boligene i Sinsens hageby ble tatt i bruk i 1930.

 Hagebyen 
miniatyr|Sinsen hageby fotografert rundt 1940

I løpet av første halvdel av 1900-tallet ble det anlagt en del hagebyer i Oslo. De første hagebyene ble anlagt i mur, men fra og med 1920-tallet bygde man også hagebyer med trehus.

Sinsen hageby er et eksempel på hageby med trehusbebyggelse. Den ble anlagt på en 150 mål stor tomt utparsellert fra Sinsen gård. Planene ble utarbeidet av arkitektene Einar Smith og Edgar Smith Berentsen. Villaene ligger med fasade mot gateløp og hage i et skjermet grøntbelte mellom bygningsrekkene.

 Bygninger 

Følgende adresser inngår ifølge Byantikvaren i Oslo i den opprinnelige bebyggelsen i Sinsen hageby:
 Olav Hegnas vei 1
 Lørenveien 2, 4, 6, 8, 10, 12, 14, 16, 16a, 16b, 18, 20, 22, 24, 28, 30, 32 og 34
 Breisjåveien 31, 33, 35, 37, 39, 41, 43, 45, 47 og 49
 Sinsenveien 38, 40 og 42

 Funksjonalisme 
Sinsen er i dag et svært viktig funkisområde med stor verneverdi. I tillegg til selve hagebyen finner man Sinsen skole (barneskole bygget 1938), Sinsen videregående skole (bygget 1939), Sinsen kapell (arkitekt: Hugo Brustad; interimskirke før Sinsen kirke ble innviet i 1971; pr. 2017 brukt som forsamlingshus), og blokkbebyggelsen «Sinsenbyen» (1934-1939), i funksjonalistisk arkitektur.

 Referanser 

 Litteratur 



 Eksterne lenker 
 Offisielt nettsted for Sinsen hagebys vel

Kategori:Hagebyer i Oslo
Kategori:Einar Smith
Kategori:Edgar Smith Berentsen
Kategori:Etableringer i 1930